stanford-oval/wikipedia huggingface dataset:
Luke Rockhold
Vapaaottelu > UFC (2013–2022)

Zuffan ostettua ja lakkautettua Strikeforcen muutamat ottelijat päätyivät ottelemaan Zuffan omistamaan UFC:hen. Rockhold oli yksi näistä ja sai otella ensimmäisen kerran toukokuussa 2013 Vitor Belfortia vastaan. Heidän välinen ottelu käytiin UFC on FX: Belfort vs. Rockhold -tapahtumassa, jonka Rockhold hävisi ensimmäisen erän alussa tyrmäyksellä Belfortin osuttua häneen kierrepotkulla päähän. Se oli samalla hänen uran toinen tappio vapaaottelussa ja ensimmäinen UFC:ssä.
Tammikuussa 2014 Rochold palasi pian voittoon Costas Philippouta vastaan, jonka hän tiputti ensimmäisessä erässä teknisellä tyrmäyksellä potkaistuaan Philippouta kylkeen. Voitosta Rockhold palkittiin Illan tyrmäys -bonuksella. Huhtikuussa Rockhold kohtasi Tim Boetschin UFC 172 -tapahtumassa, jonka hänen piti kohdata aiemmin lokakuussa 2013. Rockhold voitti myös kyseisenkin ottelun kahden minuutin jälkeen, mutta tällä kertaa kimuralla. Marraskuussa Rockhold kohtasi puolestaan Michael Bispingin illan pääottelussa Australiassa UFC Fight Night: Rockhold vs. Bisping -tapahtumassa. Ottelu päättyi toisen erän alussa Rockholdin voitettua ottelun giljotiinikuristuksella ja ansaitsi voitosta illan suoritus bonuksen.
Vuonna 2015 Rockhold otteli kahdesti, joista ensimmäinen käytiin huhtikuussa New Jerseyssä, UFC on Fox: Machida vs. Rockhold -tapahtumassa. Hän voitti ottelun Lyoto Machidaa vastaan takakuristuksella toisessa erässä ja ansaitsi ottelusta Illan suoritus bonuksen.
Vapaaottelu > UFC (2013–2022) > Keskisarjan mestaruus (2015–2016)

Machida voiton myötä Rockhold pääsi ottelemaan keskisarjan mestaruudesta 12. joulukuuta 2015 hallitsevaa mestaria Chris Weidmania vastaan UFC 194 -tapahtumassa. Weidman oli sitä ennen onnistunut puolustamaan mestaruuttaan kolmesti. Las Vegasissa käyty kamppailu päättyi Rockholdin voittoon teknisellä tyrmäyksellä neljännessä erässä. Hänet palkittiin voiton myötä Illan kamppailu bonuksella ja samalla Rockholdista tuli seitsemäs ottelija, joka on voittanut UFC:n keskisarjan mestaruuden.
Rockholdin oli määrä puolustaa ensimmäisen kerran mestaruuttaan uusintaottelussa Weidmania vastaan kesäkuussa 2016 UFC 199 -tapahtumassa, mutta Weidman ilmoitti toukokuussa joutuvansa jättämään kamppailun väliin loukkaantumisen vuoksi. Michael Bisping asettui vain 17 päivää ennen ottelua haastamaan keskisarjan mestaruudesta. Rockhold menetti mestaruutensa hävittyään Bispingille tyrmäyksellä ensimmäisen erän puolessa välissä. Bisping onnistui yllättämään Rockholdin vasemmalla koukkulyönnillä, joka pudotti hänet häkin reunaan.
Vapaaottelu > UFC (2013–2022) > Haastaminen keskisarjan tilapäismestaruudesta

Menetettyään mestaruuden Rockholdin oli aluksi määrä kohdata Ronaldo Souza marraskuussa 2016, mutta joutui jättämään ottelun väliin loukkaantumisen vuoksi. Hän oli sivussa 15 kuukautta, kunnes kohtasi seuraavaksi entisen WSOF:n keskisarjan mestarin David Branchin, joka otteli toista otteluaan UFC:ssä. Kamppailu käytiin syyskuussa 2017 UFC Fight Night: Rockhold vs. Branch -tapahtumassa Pittsburghissa. Rockhold voitti kamppailun teknisellä tyrmäyksellä, kun Branch luovutti hänen lyönneistä toisen erän lopussa.
Rockholdin oli seuraavaksi määrä otella helmikuussa 2018 keskisarjan mestaruudesta hallitsevaa mestaria Robert Whittakeria vastaan. Tammikuussa 2018 Whittakerin ilmoitettiin jättävän kamppailun väliin infektion vuoksi. UFC järjesti ottelun tilalle keskisarjan tilapäismestaruusottelun, jossa Rockhold kohtasi Yoel Romero, jonka voittaja kohtasi Whittakerin. Romero painoi punnituksissa 1,22 kilogrammaa yli sallitun painorajan, jonka vuoksi Romero oli kykenemätön voittamaan mestaruutta voitosta huolimatta. Sitä vastoin Rockhold olisi saanut voittaessaan olla uusi tilapäismestari. Rockhold hävisi Australiassa käydyn kamppailun tyrmäyksellä kolmannen erän alussa, kun Romero löi häntä vasemman käden heijarilla päähän.
Rockholdin oli määrä otella marraskuussa 2018 uusintaottelussa Chris Weidmania vastaan UFC 230 -tapahtumassa, mutta ilmoitti lokakuussa kärsivän loukkaantumisesta ja joutui jättämään ottelun väliin.
Vapaaottelu > UFC (2013–2022) > Siirto alempaan raskaaseensarjaan (2019)

Rockhold oli aiemmin maaliskuussa ilmoittanut halukkuudestaan siirtyä alempaan raskaaseen sarjaan kokiessaan painon pudotuksen ollen liian hankalaa, joka myös johti useisiin loukkaantumisiin. Marraskuussa 2018 hänelle kuitenkin tarjottiin uusintaottelu Weidmania vastaan Madison Square Gardenilla, joka kiinnosti Rockholdia. Hän joutui loukkaantumisen vuoksi jättämään väliin ja ilmoitti siirtyvänsä lopullisesti painoluokkaa ylemmäksi. Rockhold oli hetkellisesti ilmoitettu mahdollisesti ottelevan Alexander Gustafssonia vastaan elokuussa 2018 ensimmäisessä ottelussaan uudessa painoluokassa, mutta joutui jättämään ottelun väliin jalkavamman vuoksi. Lopulta maaliskuussa 2019 Rockhold ilmoitettiin kohtaavan saman vuoden heinäkuussa Jan Błachowiczin, joka oli otellut UFC:ssä viimisen viiden ottelun aikana tilastolla 4–1. Ottelu käytiin UFC 239 -tapahtumassa, jossa Rockhold hävisi tyrmäyksellä toisessa erässä, kun Błachowicz löi ensin lyhyen oikean käden lyönnin päähän ja heti perään vasemman käden koukkulyönnin, joka pudotti hänet. Rockholdin leuka murtui lyönnistä ja hän joutui leikkaukseen, jossa Rockholdille asennettiin titaanilevy paranemista varten.
Vapaaottelu > UFC (2013–2022) > Paluu keskisarjaan (2021–2022)

Rockhold oli poissa kaksi vuotta erinäisten loukkaantumisten ja hankaluuden saada uutta vastustajaa itselleen. Hänen oli määrä kohdata keskisarjan ottelussa Sean Strickland marraskuussa 2021. Rockhold ilmoitti lokakuussa 2021 kärsivänsä välilevypullistumasta ja joutui jättämään ottelun väliin.
Brasilialainen jujutsu

Rockhold aloitti brasilialaisen jujutsun high schoolissa ja yleni purppura vyölle 2007. Lokakuussa 2013 hän saavutti Leandro Vieiran myöntämänä mustan vyön.
Rockhold otteli 30. marraskuuta 2019 Polaris 12 Jiu-Jitsu -tapahtumassa, jossa hän kohtasi superottelussa ilman gitä ADCC:n hopeamitalistin Nick Rodriguezin. Rockhold hävisi ottelun tuomariäänin.
Paljasnyrkkeily (2023)

Maaliskuussa 2023 BKFC:n puheenjohtaja Dave Feldman ilmoitti tehneensä sopimuksen Rockholdin kanssa. Hänen määrä oli otella BKFC 41 -tapahtumassa entistä vapaaottelijaa Mike Perrya vastaan. Ottelu käytiin huhtikuussa 2023, jossa Rockhold hävisi kamppailun teknisellä tyrmäyksellä toisen erän alussa. Ottelu keskeytettiin, kun hän näytti erotuomarille lohjennutta etuhammastaan.
Muualla

Rockhold on pelattavana hahmona vapaaottelupeleissä EA Sports MMA (2010), EA Sports UFC (2014), EA Sports UFC 2 (2016), EA Sports UFC 3 (2018) ja EA Sports UFC 4 (2020).
[
Saavutukset

UFC
Keskisarjan mestaruus (kerran)
Illan ottelu (kerran, vs. Chris Weidman)
Illan tyrmäys (kerran, vs. Costas Philippou)
Illan suoritus (kahdesti, vs. Michael Bisping ja Lyoto Machida)
Strikeforce
Keskisarjan mestaruus (kerran, puolusti kahdesti)
Eniten luovutusvoittoja (5)
Eniten lopetuksia (7, tasoissa Cung Len kanssa)
Pisin voittoputki (9)
Michael Parks (jääkiekkoilija)

| Michael Parks> Henkilötiedot |
| --- | --- |
Syntynyt: 15. helmikuuta 1992 (ikä 32) Saint Louis, MO, Yhdysvallat
Kansalaisuus:   Yhdysvallat
Jääkiekkoilija
Lempinimi:  Mike
Pelipaikka:  oikea laitahyökkääjä
Maila:  oikea
Pituus:  180 cm
Paino:  85 kg
Seura
Seura:  Dornbirner EC
Sarja:  EBEL
Pelaajaura
Pääsarjaura:  2017–
Aik. seurat:  Lehigh Valley Phantoms (AHL) Quad City Mallards (ECHL) Sport (SML) Timrå IK (Allsv.)
NHL-varaus:  149. varaus, 2010 Philadelphia Flyers
Michael Parks (s. 15. helmikuuta 1992 Saint Louis, Missouri, Yhdysvallat) on yhdysvaltalainen jääkiekkoilija, joka pelaa Itävallan Erste Bank Eishockey Ligan Dornbirner EC:ssä. Hän on pelipaikaltaan oikea laitahyökkääjä ja laukoo oikealta.
Ura > Seuraura

Parks vietti junioriuransa pääosin kotikaupungissaan Missourin Saint Louisissa. USHL-junioriliigan Cedar Rapids RoughRiders varasi hänet 16. pelaajana kesällä 2008. Vuotta myöhemmin Parks siirtyi joukkueeseen kaudeksi 2009–2010. Hän teki ensimmäisellä USHL-kaudellaan runkosarjassa tehot 11+11=22. Philadelphia Flyers varasi Parksin viidennellä kierroksella 149. pelaajana NHL:n varaustilaisuudessa 2010. Kaudella 2010–2011 hän nousi RoughRidersin varakapteeniksi. Parks oli 25 osumallaan joukkueen toiseksi paras maalintekijä Jayson Megnan jälkeen ja hän jakoi koko USHL:n maalipörssin kuudennen sijan Indiana Icen Brian Ferlinin ja Muskegon Lumberjacksin Matt Berryn kanssa.
Vuodet 2011–2015 Parks kävi Pohjois-Dakotan yliopistoa. Hän voitti Freshman -vuotensa 2011–2012 päätteeksi WCHA:n mestaruuden. Junior -vuotenaan 2013–2014 Parks nousi joukkueensa kapteenistoon. Hän oli UND:n toiseksi paras pistemies Rocco Grimaldin jälkeen tehoilla 12+18=30. Parks valittiin kauden päätteeksi NCHC:n toiseen tähdistökentälliseen. Senior -vuotenaan eli viimeisellä yliopistokaudellaan 2014–2015 hän oli UND:n toiseksi paras pistemies Drake Caggiulan jälkeen tehoilla 12+20=32. Parks voitti NCHC:n runkosarjan mestaruuden eli Penrose Cupin.
Parks ei tehnyt NHL-varauksensa jälkeen missään vaiheessa sopimusta hänet varanneen Philadelphia Flyersin kanssa. Syyskuussa 2015 hän teki kuitenkin vapaana agenttina vuoden mittaisen AHL-sopimuksen seuran farmijoukkueen Lehigh Valley Phantomsin kanssa. Samana syksynä Parks osallistui Flyersin harjoitusleirille. Hän pelasi kaudella 2015–2016 Phantomsissa vain kolme ottelua tehden yhden syöttöpisteen, kunnes Parksin kausi päättyi olkapäävammaan. Syyskuussa 2016 hän teki vapaana agenttina vuoden mittaisen sopimuksen ECHL-joukkue Quad City Mallardsin kanssa. Parks osallistui samana syksynä ammattilaistry-out -sopimuksella AHL-joukkue Iowa Wildin harjoitusleirille, mutta hän jäi kuitenkin ilman jatkosopimusta ja palasi Mallardsin vahvuuteen. Parks oli kaudella 2016–2017 joukkueen paras maalintekijä ja kolmanneksi paras pistemies tehoilla 29+27=56.
Kaudeksi 2017–2018 Parks siirtyi vuoden mittaisella sopimuksella SM-liigajoukkue Vaasan Sportiin. Hän oli alkukaudella joukkueen tehokkaimpia pelaajia ja Parks teki syyskuun kymmenessä ottelussaan tehot 5+6=11. Hän teki 46 ottelussa lopulta vain 20 tehopistettä ja 20 viimeisimmässä ottelussaan Parks onnistui tekemään vain yhden maalin. Sport oli sarjataulukossa viimeisenä, kunnes helmikuussa 2018 hän siirtyi loppukauden sopimuksella Ruotsin toiseksi korkeimmalle sarjatasolle HockeyAllsvenskan-joukkue Timrå IK:hon. Joukkueen kausi päättyi sarjanousuun SHL:ään. Kaudeksi 2018–2019 Parks siirtyi vuoden mittaisella sopimuksella Itävallan Erste Bank Eishockey Ligan Dornbirner EC:hen.
Ura > Maajoukkueura

Parks pelasi alle 18-vuotiaiden Ivan Hlinkan muistoturnauksessa vuonna 2009. Hän pelasi myös alle 19-vuotiaiden World Junior A Challengessa vuonna 2010, jolloin Parks voitti kultaa.
Monterotondo Marittimo

| Monterotondo Marittimo |
| --- | --- |

 Monterotondo Marittimo
 Koordinaatit: 43°08′53″N, 10°51′40″E 
Valtio:   Italia
Alue:  Toscana
Maakunta:  Grosseto
Pinta-ala:  
 – Maa:  102,59  km²
Korkeus:  539 (min. 46 - maks. 764)  m
Väkiluku (2015):  1 371 
 – Väestötiheys:  13  as./km²
 
 Kunnan kotisivut 
Infobox OKVirheellinen NIMI-arvo: 
Monterotondo Marittimo on kunta Italiassa Toscanan alueella olevassa Grosseton maakunnassa.
Kaupungin keskiaikainen keskusta kapeine kujineen on rakennettu kartion muotoisen kukkulan päälle. Keskiajalla aluetta suojaamaan rakennettiin linna Rocca degli Alberti. Nykyään se on raunioitunut. Kunta kuuluu mineraalipitoisten Colline Metalliferen vuorien alueeseen, jossa on metalleja kuten kuparia ja hopeaa.  Näitä seudun mineraaleja ovat jo etruskit aikoinaan hyödyntäneet. Monterotondo Marittimo on yksi seitsemästä maakunnan kunnasta, joka kuuluu kaivostoiminnasta kertovaan Parco Tecnologico Archeologico delle colline metallifere Grossetanen arkeologiseen teknologiapuistoon. Alueella on myös geotermistä lämpöä. Alueella on myös Lago Boraciferon järvi.
Aiheesta muualla

Kuvia tai muita tiedostoja aiheesta Monterotondo Marittimo Wikimedia Commonsissa
Grosseton maakunta
Arcidosso | Campagnatico | Capalbio | Castel del Piano | Castell’Azzara | Castiglione della Pescaia | Cinigiano | Civitella Paganico | Follonica | Gavorrano | Grosseto | Isola del Giglio | Magliano in Toscana | Manciano | Massa Marittima | Monte Argentario | Monterotondo Marittimo | Montieri | Orbetello | Pitigliano | Roccalbegna | Roccastrada | Santa Fiora | Scansano | Scarlino | Seggiano | Semproniano | Sorano
Montero (Call Me by Your Name)

| ”Montero (Call Me by Your Name)” Lil Nas X |
| --- | --- | --- |

Singlen tiedot
 Albumilta: Montero
 Julkaistu: 26. maaliskuuta 2021
 Tekijä(t):  Montero Hill  David Biral  Denzel Baptiste  Omer Fedi  Roy Lenzo 
 Tuottaja(t):  Omer Fedi  Roy Lenzo  Take a Daytrip 
 Kesto: 02.18
 Levy-yhtiö: Columbia
Listasijoitukset
   Britannian singlelista: 1.   Suomen virallinen singlelista: 1.   Billboard Hot 100: 1. 
Lil Nas X:n muut singlet
| ”Holiday” 2020 | ”Montero (Call Me by Your Name)” 2021 | ”Sun Goes Down” 2021 |
Montero (Call Me by Your Name) on yhdysvaltalaisen rap-artistin Lil Nas X:n kappale tämän esikoisalbumilta Montero. Kappale julkaistiin singlenä 26. maaliskuuta 2021, mutta siitä oli julkistettu ensimmäinen lyhyt ote jo heinäkuussa 2020. Kappale nousi singlelistan ensimmäiselle sijalle Yhdysvalloissa, Isossa-Britanniassa ja Suomessa. Vuoden 2021 kesäkuuhun mennessä single oli myynyt kaksinkertaista platinaa Yhdysvalloissa.
Kappaleen ovat tuottaneet Omer Fedi, Roy Lenzo ja Take a Daytrip. Sen ovat säveltäneet ja sanoittaneet Montero Hill, David Biral, Denzel Baptiste, Fedi ja Lenzo.
Kappaleen musiikkivideo julkaistiin samana päivänä singlen kanssa ja sitä katsottiin muutaman ensimmäisen päivän aikana yli 34 miljoonaa kertaa. Videon ohjasivat Lil Nas X ja ukrainalainen Tanu Muino. Lil Nas X:n mukaan sitä on inspiroinut animaatiosarja Paavo Pesusieni, elokuva Call Me by Your Name ja FKA Twigsin ”Cellophane”-kappaleen musiikkivideo. Videolla nähdään erilaisia myyttisiä, historiallisia ja uskonnollisia tilanteita. Yhdessä niistä Lil Nas X antaa sylitanssin paholaiselle. Video on herättänyt paljon eriäviä mielipiteitä. Sitä on kehuttu taiteelliseksi ja sen queer-teemaa on pidetty tärkeänä, mutta videota on kutsuttu myös satanistiseksi ja häpeälliseksi. Myös kappaleen musiikkivideon teemaa mukaileva esitys vuoden 2021 BET Awards -palkintogaalassa herätti paheksuntaa, kun Lil Nas X suuteli lavalla miestanssijaa. Lil Nas X piti esityksestä saamiaan kommentteja homofobisina.
Aiheesta muualla

Kappaleen virallinen musiikkivideo YouTubessa
Mitterrand

Mitterrand on muun muassa seuraavien henkilöiden sukunimi:
Danielle Mitterrand (1924–2011), François Mitterrandin leski ja France Libertés Fondation Danielle Mitterrand -säätiön puheenjohtaja
François Mitterrand (1916–1996), Ranskan presidentti 1981–1995
Frédéric Mitterrand (1947–2024), ranskalainen elokuvantekijä, televisiojuontaja, kirjailija, poliitikko ja ministeri, François Mitterrandin veljenpoika
Gilbert Mitterrand (s. 1949), ranskalainen poliitikko, François Mitterrandin poika
Jacques Mitterrand (1918–2009), ranskalainen kenraali, François Mitterrandin veli
Jean-Christophe Mitterrand (s. 1946), ranskalainen toimittaja ja liikemies, François Mitterrandin poika
Robert Mitterrand (1915–2002), ranskalainen insinööri, François Mitterrandin veli.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Mitterrand”, voi hakea sivunnimihaulla, laajalla sivunnimihaulla tai tekstihaulla.
Montpeyroux (Aveyron)

| Montpeyroux |
| --- | --- |
 Château du Bousquet
 vaakuna
 Montpeyroux
 Koordinaatit: 44°38′33″N, 2°49′32″E 
Valtio:  Ranska
Alue:  Occitanie
Departementti:  Aveyron
Arrondissementti:  Rodez
Pinta-ala:  
 – Kokonaispinta-ala:  61,7 km²
Väkiluku (2016):  546 
 – Väestötiheys:  8 as./km²
Kunnan numero:  12156
 
 Kunnan kotisivut 
Infobox OKVirheellinen NIMI-arvo: 
Montpeyroux on kunta Ranskan eteläosassa Aveyronin departementissa Occitanien alueella. Se sijaitsee noin 48 kilometriä Rodezin kaupungista koilliseen.
Kunnan nähtävyyksiä on 1300-luvulta peräisin oleva linna Château du Bousquet. Se sijaitsee noin viiden kilometrin päässä kunnan keskustasta. Linna on sijainnut keskiaikaisten pyhiinvaeltajien käyttämällä reitillä. Linna on yksi parhaiten säilyneistä aikakautensa linnoista Ranskassa, ja se kuuluukin historiallisten monumenttien luetteloon.
Aiheesta muualla

Kuvia tai muita tiedostoja aiheesta Montpeyroux (Aveyron) Wikimedia Commonsissa
Money (kappale)

| ”Money” Pink Floyd |
| --- | --- | --- |

Ranskan painoksen kansikuva
Singlen tiedot
 Albumilta: The Dark Side of the Moon
 B-puoli: ”Any Colour You Like”
 Äänitetty : kesäkuu 1972 – tammikuu 1973, Abbey Road Studios, Lontoo
 Julkaistu: 23. kesäkuuta 1973
 Tekijä(t): Gilmour/Mason/Waters/Wright
 Tuottaja(t): Pink Floyd
 Tyylilaji: progressiivinen rock, blues rock
 Kesto: 03.59 (singleversio)
 Levy-yhtiö: Harvest (UK)   Capitol (US)
Listasijoitukset
  Yhdysvallat – 37. (Mainstream Rock)
Pink Floydin muut singlet
| ”Free Four” 1972 | ”Money” 1973 | ”Us and Them” / ”Time” 1973 |
”Money” on brittiläisen progressiivista rockia soittaneen Pink Floyd -yhtyeen vuonna 1973 julkaistun The Dark Side of the Moon -menestysalbumin kuudes kappale. Kappale julkaistiin myös samana vuonna singlenä. Kappaleen on kirjoittanut Roger Waters.
Kappale on yksi Pink Floydin ja myös Dark Side of the Moon -albumin tunnetuimmista kappaleista. Kappale kertoo lähinnä rahan ja markkinatalouden tuomasta ahneudesta.
Kappale nousi vuonna 1982 Yhdysvaltain Mainstream Rock -listan sijalle 37.
Kokoonpano

David Gilmour – laulu ja kitara
Roger Waters – basso
Richard Wright – kosketinsoittimet
Nick Mason – rummut
Dick Parry – saksofoni
Aiheesta muualla

Pink Floyd - Money (Official Music Video) YouTubessa
Mika (laulaja)

| Michael Holbrook Penniman Jr>  |
| --- | --- |
 Mika elokuussa 2007.
Henkilötiedot
Syntynyt: 18. elokuuta 1983 (ikä 41) Beirut, Libanon
Ammatti:  laulaja-lauluntekijä
Muusikko
Taiteilijanimi:  Mika Mica Penniman Mika Penniman MIKA
Laulukielet:  englanti, ranska
Aktiivisena:  2006-
Tyylilajit:  pop, glam rock
Soittimet:  laulu, koskettimet
Levy-yhtiöt:  Casablanca, Island, Universal Music
Aiheesta muualla
yomika.com
  [ Muokkaa Wikidatassa ] [ ohje ]  
Michael Holbrook Penniman Jr. (s. 18. elokuuta 1983 Beirut, Libanon), paremmin tunnettu taiteilijanimellä Mika, on Englannissa uraa tekevä libanonilaissyntyinen poplaulaja.
Elämäkerta

Mika syntyi Beirutissa Libanonissa libanonilaiselle äidille ja amerikkalaiselle isälle. Mikan ollessa hyvin nuori perhe muutti Pariisiin Ranskaan pakoon Libanonin levottomuuksia. Vuonna 1992 perhe muutti Lontooseen, jossa Mika kävi Lycée Français Charles de Gaullea. Siellä häntä kuitenkin koulukiusattiin niin rankasti, että hänen äitinsä opetti häntä kotona lähes vuoden ajan. Muiden lasten vieroksuessa häntä hänellä oli seuranaan vain neljä sisarustaan. Lukihäiriö haittasi lukemista, joten hän löysi pakokeinon musiikista. 
Myöhemmin hän kävi Westminster Schoolin ja Royal College of Musicin oppilaitoksia. 
Elokuussa 2012 Mika vahvisti Instinct-lehden haastattelussa olevansa homoseksuaali, ja että erityisesti hänen seuraavan julkaisunsa (The Origin of Love) kappaleet kertovat hänen suhteestaan miehen kanssa.
Elämäkerta > Ura

Laulajana Mika debytoi Lontoon Royal Opera Housessa, jossa hän esiintyi jo 15-vuotiaana muun muassa Vaughan Williamsin esityksessä The Pilgrim’s Progress.
Tammikuussa 2007 Mika äänestettiin BBC:n kyselyssä "vuoden 2007 ääneksi". Mikan ensimmäinen single Relax, Take It Easy julkaistiin 2006 Universal Musicin kautta. Se sisältää Cutting Crew-yhtyeen kappaleen (I Just) Died in Your Arms samplen. Läpimurtonsa Mika teki kuitenkin kappaleella Grace Kelly alkuvuonna 2007. Grace Kelly nousi parhaimmillaan Ison-Britannian singlelistan ykkössijalle. Suomessa Grace Kelly julkaistiin kuitenkin ensin, ja läpimurtohitti Relax, Take It Easy vasta toisena.
Mikan debyyttialbumi, muun muassa The Pussycat Dollsin ja P!nkin kanssa työskennelleen Greg Wellsin tuottama Life in Cartoon Motion ilmestyi 5. helmikuuta 2007. Albumi on saanut hyvät arvostelut, ja Mikaa on verrattu muun muassa Scissor Sistersiin, Freddie Mercuryyn ja George Michaeliin.kenen mukaan?[lähde? ]
Ennen toisen albuminsa julkaisua Mikalta tuli rajoitettu erä Songs of Sorrow -nimistä albumia kesäkuussa 2009. Albumilla on neljä kappaletta ja 68-sivuinen kirja, jossa on Mikan lempitaiteilijoiden tekemiä sanoituksia ja kuvitelmiaselvennä jokaisesta laulusta. Levyn "Blue Eyes" -kappaletta käytettiin promotarkoituksissa ja se sai hyvän vastaanoton.
Mikan toinen studioalbumi The Boy Who Knew Too Much julkaistiin 21. syyskuuta 2009. Mika äänitti levyn suurimmaksi osaksi Los Angelesissä tuottaja-muusikko Greg Wellsin kanssa, jonka kanssa he olivat työskennelleet ensimmäisen levynkin yhteydessä. Albumin uskotaan kertovan Mikan nuoruudesta ja se koetaan ensimmäisen levyn toiseksi osaksi.
Marraskuussa 2009 Mika esiintyi japanilaisen pop-tähden Hikaru Utadan kanssa yhdessä ja he lauloivat joululaulun "Let It Snow". Maaliskuussa 2010 Mika kunnioitti Boyzonesta tutun Stephen Gatelyn poismenoa ja esiintyi hänen muistokseen miehen muistokonsertissa, tulkiten kappaleen "Gave It All Away". Toukokuussa 2010 Mika julkaisi uuden sinkun, "Kick Ass", joka oli teemabiisi samannimiseen leffaan. Heinäkuun 30. päivänä Mika esiintyi ensimmäisen kerran Suomessa Helsingissä The Circus -yökerhossa.
Vuonna 2022 Mika juonsi Eurovision laulukilpailun yhdessä Laura Pausinin ja Alessandro Cattelanin kanssa.
Diskografia > Albumit

Life in Cartoon Motion (2007 - UK #1)
The Boy Who Knew Too Much (2009)
The Origin Of Love (2012)
No Place In Heaven (2015)
My Name Is Michael Holbrook (2019)
Diskografia > Singlet

Relax, Take It Easy (2006 - UK #67)
Grace Kelly (2007 - UK #1)
Lollipop (2007 - UK #59)
Love Today (2007 - FIN #9)
Happy Ending (2007)
Big Girl (You Are Beautiful) (2007)
We Are Golden (2009)
Rain (2009)
Blame It on the Girls (2010)
Kick-Ass (2010)
Elle me dit (2011)
Celebrate (2012)
Underwater (2012)
Origin of Love (2012)
Popular Song (2013)
Live Your Life (2013)
Stardust (featuring Chiara, 2013)
Diskografia > DVD

Live in Cartoon Motion (2007)
Live - Parc Des Princes (2008)
Aiheesta muualla

Wikimedia Commonsissa on kuvia tai muita tiedostoja aiheesta .
Mikan viralliset internetsivut
Mika Myspacessa (englanniksi)
Mikan suomalainen foorumi
Mikan musiikkivideot
Lysteri

Lysteri voi viitata seuraaviin merkityksiin:
lysteri, eräs kangaslaji
lysteri, keramiikan ja lasin pinnoitusmenetelmä
lysterikeramiikka
lysterilasi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Lysteri”, voi hakea sivunnimihaulla, laajalla sivunnimihaulla tai tekstihaulla.